Societatea de Avocați Pavel, Mărgărit și Asociații a oferit asistență juridică unei companii din Nepal în procesul de înmatriculare a unei societăți în România care va desfășura activități specifice agențiilor de plasare a forței de muncă. Această asistență a inclus redactarea documentelor necesare în vederea înmatriculării la Registrul Comerțului, consultanță juridică în dreptul corporatist și dreptul muncii, precum și în vederea obținerii autorizării ca agenție de plasare a forței de muncă.